open-index/open-wikipedia-markdown huggingface dataset:
შავი სარკე

***შავი სარკე*** () — ბრიტანული სამეცნიერო ფანტასტიკური ანთოლოგიური ტელესერიალი, შექმნილი ჩარლი ბრუკერის მიერ. მისი თემები ბნელი ხასიათის და სატირულია, ხოლო ეპიზოდებში განიხილება თანამედროვე საზოგადოება, განსაკუთრებით - მასზე ტექნოლოგიების ზემოქმედების შედეგი. ყოველი ეპიზოდი ცალკე ფილმია, რომლის მოქმედება ძირითადად კაცობრიობის მიმდინარე ან შორეულ მომავალში მიმდინარეობს. 

სერიალი პირველად ეთერში ბრიტანულ Channel 4-ზე 2011 წელს გავიდა. 2015 წელს Netflix-მა შეუკვეთა მესამე სეზონის 12 ეპიზოდი. მოგვიანებით ეს სეზონი ექვს-ექვს ეპიზოდად დაყვეს. მსოფლიო მასშტაბით იგი 2016 წლის 21 ოქტომბერს გამოვიდა.

ბრუკერი სერიალის სტრუქტურასა და შინაარსზე: „ყოველ ეპიზოდში მსახიობების განსხვავებული შემადგენლობაა, განსხვავებული მოქმედების ადგილი, განსხვავებული რეალობაც კი. მაგრამ ყოველი მათგანი ჩვენს ცხოვრებაზეა, თუ როგორ ვცხოვრობთ ამჟამად - ან იმაზე, თუ რა შეიძლება მოხდეს 10 წუთის შემდეგ, თუკი არ ვიმოქმედებთ“. სერიალმა მიიღო კრიტიკოსების მაღალი შეფასება. Netflix-ზე დამატების შემდეგ აღინიშნა მისდამი მსოფლიო მასშტაბის ინტერესიც.

## რესურსები ინტერნეტში
*მიკროსაიტი Channel 4-ზე
*

## სქოლიო
კატეგორია:2010-იანი წლების ბრიტანული სამეცნიერო ფანტასტიკური ტელესერიალები
კატეგორია:Netflix-ის ორიგინალური პროგრამები
კატეგორია:2011 წელს დაწყებული ბრიტანული ტელესერიალები
კატეგორია:ტელესერიალები ანბანის მიხედვით
Toei Animation

— იაპონური ანიმაციური სტუდია, რომელსაც ფლობს 
Toei Company. იგი იაპონიაში ერთ-ერთი უდიდესი ანიმაციური სტუდიაა. დაარსდა 1956 წელს და გამოშვებული აქვს უამრავი ანიმე-სერიალი თუ ფილმი, რომელთა ნაწილი მსოფლიოში ცნობილია. წარსულში სტუდიაში მუშაობდნენ ჰაიაო მიაძაკი და ისაო ტაკაჰატა. 

## რესურსები ინტერნეტში
* 
*ოფიციალური ევროპული საიტი 
*
*Toei Animation საიტზე IMDb

კატეგორია:Toei Animation
კატეგორია:იაპონური ანიმაციური სტუდიები
კატეგორია:Animax
კატეგორია:TV Asahi
კატეგორია:ორგანიზაციები ანბანის მიხედვით
მფრინავი გემი-მოჩვენება

— 1969 წლის სრულმეტრაჟიანი ანიმე ფილმი, გადაღებული რეჟისორ ჰიროში იკედას და Toei Animation-ის მიერ. საბჭოთა კავშირში ეს იყო ერთ-ერთი პირველი ანიმე, დუბლირებული რუსულ ენაზე და ნაჩვენები ადგილობრივ კინოთეატრებში.

## რესურსები ინტერნეტში
* ოფიციალური საიტი 
* 
*
ბონ-ჟეზუს-დუ-იტაბაპუანა

**ბონ-ჟეზუს-დუ-იტაბაპუანა** () — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 88 მეტრზე. მიეკუთვნება რიო-დე-ჟანეიროს შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იტაპერუანის შემადგენლობაში.

2010 წლის მონაცემებით, მოსახლეობა 35 411 ადამიანს შეადგენდა, მოსახლეობის სიმჭიდროვე 59.13 კმ²-ზე. ფართობი 598 825 კმ²-ია.

## იხილეთ აგრეთვე
* რიო-დე-ჟანეიროს შტატი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიო-დე-ჟანეიროს შტატის მუნიციპალიტეტები
Neon Genesis Evangelion

, აგრეთვე ცნობილი როგორც უბრალოდ ***Evangelion*** ან ***Eva*** — იაპონური სამეცნიერო ფანტასტიკური ჟანრის ანიმე ტელესერიალი, გამოშვებული Gainax-ის და Tatsunoko Production-ის მიერ. მისი რეჟისორია ჰიდეაკი ანო. ტელესერიალი TV Tokyo-ზე 1995 წლის ოქტომბრიდან 1996 წლის მარტამდე გადიოდა. ორიგინალურ იაპონურ ვერსიაში პერსონაჟებს ახმოვანებენ მეგუმი ოგატა, მეგუმი ჰაიაშიბარა და იუკო მიამარა. მუსიკის ავტორია შირო საგისუ.

*Evangelion* პოსტ-აპოკალიფსური თემატიკის არის. მისი მოქმედება მიმდინარეობს ტოკიოში გლობალური კატაკლიზმის შემდეგ. მთავარი პერსონაჟია შინძი, მოზარდი ბიჭუნა, რომელიც მამამ ფარულ ორგანიზაცია Nerv-ში მოაწყო, გიგანტური ბიო-მექანიზმ „Evangelion“-ის სამართავად. უკანასკნელი განკუთვნილია „ანგელოზებთან“ საბრძოლველად. სერიალში ასახულია რობოტის პილოტების და Nerv-ის წევრების ცხოვრება, მასში უხვად არის ფსიქოანალიზის თემები, ისევე, როგორც რელიგიური სიმბოლიზმი, სიუჟეტები, აღებული კაბალადან, ქრისტიანობიდან და იუდაიზმიდან.

*Neon Genesis Evangelion*-მა ფართო აღიარება ჰპოვა, რასაც ახლდა მრავალი სკანდალიც. სერიალი კულტურულ სიმბოლოდ იქცა და გავლენა იქონია ანიმეს კულტურულ და ტექნიკურ აღორძინებაზე. მას აგრეთვე მოჰყვა სრულეტრაჟიანი ფილმი, მანგა, საშინაო ვიდეო და სხვა დაკავშირებული ნაწარმი, შემდგომში აღნიშნული დიდი კომერციული წარმატებით როგორც იაპონიაში, ასევე ქვეყნის გარეთ. 2007 წლისთვის ფრენჩაიზის გაყიდვებიდან შემოსავალმა 150 მილიარდ იაპონურ იენას გადააჭარბა.

## რესურსები ინტერნეტში
*  *Neon Genesis Evangelion* - ოფიციალური საიტი
* *Evangelion*-ის გვერდი Madman Entertainment-ზე 
*  新世紀エヴァンゲリオン - King Records-ზე
* 
* 
* 

## სქოლიო
კატეგორია:1995 წლის ანიმე ტელესერიალები
კატეგორია:Toonami
კატეგორია:Neon Genesis Evangelion
კატეგორია:Madman Entertainment-ის ანიმეები
კატეგორია:პოსტმოდერნისტული ნამუშევრები
Sometimes You Can't Make It on Your Own

„'''Sometimes You Can't Make It on Your Own'*“ — ირლანდიური როკ-ჯგუფ U2-ს სიმღერა სტუდიური ალბომიდან *How to Dismantle an Atomic Bomb''. იგი გამოვიდა სინგლის სახით 2005 წლის 7 თებერვალს, თუმცა ბრიტანეთში იყო მხოლოდ მეორე სინგლი ამ ალბომიდან (მიუხედავად იმისა, რომ მანამდე უკვე გამოვიდა რამდენიმე სხვა). ამ სინგლმა ბრიტანეთის ჩარტში #1 პოზიცია დაიკავა.

ეს სიმღერა არის ჯგუფის ვოკალისტ და ლიდერ ბონოს და მისი მამის ურთიერთობაზე. 2000 წელს მან მიიღო გრემის ჯილდო როკ-ჯგუფის დუეტის ან ჯგუფის ვოკალური შესრულებისთვის და წლის სიმღერისთვის.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტი
## სქოლიო 
კატეგორია:2004 წლის სიმღერები
კატეგორია:2005 წლის სინგლები
კატეგორია:U2-ს სიმღერები
City of Blinding Lights

„**City of Blinding Lights**“ — ირლანდიური როკ-ჯგუფ U2-ს სიმღერა სტუდიური ალბომიდან *How to Dismantle an Atomic Bomb*. იგი გამოვიდა სინგლის სახით 2005 წლის 6 ივნისს. ირლანდიაში, გაერთიანებულ სამეფოში და სხვა ქვეყნებში იგი წარმატებული იყო. თანმხლები ოფიციალური ვიდეო გადაიღეს ვანკუვერში.

სიმღერის ადრეული ვერსია შეიქმნა *Pop*-ის ჩაწერისას. ტექსტში ბონო იხსენებს ლონდონში პირველად მოგზაურობას და 11 სექტემბრის ტერაქტის შემდეგ ჯგუფის მიერ ნიუ-იორკშ გამართულ კონცერტს, თუმცა აგრეთვე ნახსენებია ბონოს ურთიერთობა მეუღლესთან. კიდევ ერთი თემა არის დაკარგული უბიწობა. კრიტიკოსებმა ეს სიმღერა შეადარეს *The Unforgettable Fire*-ს და 1987 წლის „Where the Streets Have No Name“-ს.

„City of Blinding Lights“-მა 2006 წელს მიიღო გრემის ჯილდო საუკეთესო როკ-სიმღერისთვის. იგი სრულდებოდა ჯგუფის Vertigo Tour-ის ფარგლებში. სიმღერა აგრეთვე მოხვდა „სიმფსონებში“ და „ანტურაჟში“, ისევე, როგორც ფილმში „ეშმაკი ატარებს პრადას“.

2008 და 2012 წელს საკუთარი საარჩევნო კამპანიების დროს სიმღერა გამოიყენა ბარაკ ობამამ, აღნიშნა რა, რომ ეს მისი ერთ-ერთი საყვარელი სიმღერა იყო. ჯგუფმა იგი შეასრულა 2009 წლის 18 იანვარს, ობამას საინაუგურაციო ცერემონიისას.

## სიმღერების სია
## ჩარტები
## სქოლიო 
კატეგორია:2004 წლის სიმღერები
კატეგორია:2005 წლის სინგლები
კატეგორია:U2-ს სიმღერები
ბატრაქომიომაქია

მინი|200პქ|„ბატრაქომიომაქიასა“ და „ოდისეას“ 1749 წლის ლათინური გამოცემა
**ბატრაქომიომაქია** (), ცნობილი აგრეთვე როგორც **ბაყაყებისა და თაგვების ომი** — ძველი საბერძნეთის ეპიკური პოემა, რომლის ავტორად ასახელებენ ვინმე პიგრესს, კარიის დედოფალ არტემისიას ძეს. პლუტარქეს და სხვა ავტორების ცნობით არტემისია სალამინის ბრძოლაში სპარსელთა მხარეს იბრძოდა, ამიტომ მეცნიერთა ვარაუდით პოემა ძვ. წ. V საუკუნეში დაიწერა.

პოემა ჰომეროსის „ილიადის“ პაროდიაა, რომელიც გამოხატულია გმირთა ექსპონირებით, ტრადიციული ეპიკური ფორმულებით, მეტყველი სახელებით და სხვა პოეტური ხერხებით. პოემა ამავე დროს დასცინის ღმერთების სამყაროს.

## ლიტერატურა 
*ანტიკური ბიბლიოთეკა, ტომი 17, გვ 219, ბაკურ სულაკაურის გამომცემლობა, 2013

## რესურსები ინტერნეტში
* *ბატრაქომიომაქია*  wiegran.de-ზე
* *Βατραχομυομαχία* - ბერძნული
* ''Homer's Batrachomyomachia : hymns and epigrams''

კატეგორია:ჰომეროსი
კატეგორია:ძველბერძნული პოემები
ბენევენტო (საფეხბურთო კლუბი)

**„ბენევენტო“** () — იტალიური საფეხბურთო კლუბი ამავე სახელწოდების ქალაქიდან. დაარსდა 1929 წელს და განახლდა 2005 წელს. ასპარეზობს იტალიის სერია C-ში. საშინაო მატჩებს ატარებს „სტადიო ჩირო ვიგორიტოზე“, რომელიც 16 867 მაყურებელს იტევს.

## ისტორია 
### ადრეული წლები 
კლუბი დაარსდა 1929 წელს, როგორც „Associazione Calcio Benevento“. თავდაპირველი საშნაო არენა იყო „მეომარტინი“, რომელიც ჩიჩიო მინოკიას მიერ იყო აშენებული.

დაბალ ლიგებში ასპარეზობის შემდეგ, 1934–35 წლების სეზონში, „ბენევენტო“ შეუერთდა იტალიის დონით მესამე ჩემპიონატს იმ დროისთვის. პრიმე დივიზიონეს პირველივე სეზონში კლუბმა გადაასწრო ისეთ მოწინააღდეგეს, როგორიც იყო „რეჯიანა“. თუმცა „ბენევენტომ“ ვერ შეძლო სერია B-ში აღზევება. კლუბი დარჩა იმავე ჩემპიონატში, რომელსაც 1935–36 წლეიბის სეზონისთვის რეორგანიზაცია ჩაუტარდა და ახალ 64-კლუბიან ჩემპიონატს სერია C ეწოდა.

### 21-ე საუკუნე 
2015 წელს დაარსდა კომპანია სახელად „F.C. Sporting Benevento S.r.l.“. ამავე დროს საფეხბურთო კლუბი „ბენევენტო“. 

2017–08 წლების სეზონში, სერია C2-ის გათამაშების C ჯგუფში კლუბმა დაიკავა პირველი ადგილი და აღზევდა პროფესიონალური ლიგის უმაღლეს დივიზიონში, სადაც პირველივე, 2008–09 წლების სეზონში დაიკავა მე-2 ადგილი. რაც ნიშნავდა, რომ „ბენევენტო“ ითამაშებდა პლეი-ოფის მე-2 ეტაპზე. პირველ მატჩში კლუბმა იმარჯვა, მაგრამ პლეი-ოფის ფინალში „კროტონესთან“ დამარხდა, 2 მატჩის ჯამში 2–1.

2015–16 წლების სეზონისთვის მთავარ მწვრთნელად გაეტანო აუტერი დაინიშნა. მისი ხელმძღვანელობით „ბენევენტო“ ჩემპიონი გახდა და ისტორიაში პირველად სერია B-ში აღზევდა. სერია B-ს საგზური ოფიციალურად 2016 წლის 30 აპრილს, „ლეჩესთან“ გამარჯვების შემდეგ მოიპოვა.

2017 წლის 8 ივნისს, „ბენევენტო“ ისტორიაში პირველად აღზევდა იტალიის უმაღლეს ლიგაში. აღსაზევებელ პლეი-ოფში დაამარცხა „კარპი“, 2 მატჩის ჯამში 1–0.

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე

## სქოლიო 
კატეგორია:იტალიის საფეხბურთო კლუბები
კატეგორია:ბენევენტო (საფეხბურთო კლუბი)
პოლონელი ებრაელების ისტორიის მუზეუმი

300პქ|მინი|პოლონელი ებრაელების ისტორიის მუზეუმის საერთო ხედი
**პოლონელი ებრაელების ისტორიის მუზეუმი** () — პოლონეთის ერთ-ერთი უდიდესი მუზეუმი, რომელიც ეძღვნება პოლონეთში მცხოვრები ებრაელების ისტორიას. მდებარეობს ქვეყნის დედაქალაქ ვარშავაში. იგი გაიხსნა 2013 წელს, ყოფილი ვარშავის გეტოს ადგილზე.  

## მუზეუმის ისტორია 
მუზეუმის საძირკველში პირველი ქვა ჩადეს 2007 წელს. გახსნა კი შედგა 2013 წლის 19 აპრილსვარშავის გეტოს აჯანყების 70-ე წლისთავზე. მთავარი გამოფენა საზოგადოებისათვის ხელმისაწვდომი გახდა 2014 წლის ოქტომბერში.  შენობა, რომელიც აგებულია მინით, ბეტონით და სპილენძით პოსტმოდერნისტულ სტილში, დააპროექტეს ფინელმა არქიტექტორებმა რაინერ მაჰლამიოკიმ და ილმარი ლანდელმამ.

ვარშავაში დიდი მუზეუმის შექმნის იდეა დაიბადა 1995 წელს პოლონეთში მდებარე ებრაელთა ისტორიის ინსტიტუტში. 

## რესურსები ინტერნეტში
* მუზეუმის ოფიციალური საიტი 
* Museum of the History of the Polish Jews at sztetl.org.pl
* The North American Council of the Museum  at mhpjnac.org
* Read about museum at culture.pl
* «POLIN: A Light Unto the Nations», by David G. Roskies, Jewish Review of Books, 2015

## სქოლიო 
კატეგორია:პოლონეთის მუზეუმები
კატეგორია:მუზეუმები ანბანის მიხედვით
ვალდივიის საერთაშორისო კინოფესტივალი

**ვალდივიის საერთაშორისო კინოფესტივალი** ( (FICV o FICVALDIVIA)) — ფილმების ჩვენება და შეჯიბრება, რომელიც ყოველწლიურად ტარდება ჩილეს ქალაქ ვალდივიაში. 

ფესტივალი 1993 წელს, ჩილეს აუსტრალ უნივერსიტეტის კინოთეატრ *Cine Club*-ის 30 წლის იუბილის აღსანიშნავად დაიწყო. ფესტივალი თავიდან ორიენტირებული იყო ეკოლოგიის თემატიკაზე, ამის მიხედვით შეირჩა მთავარი პრიზი — პუდუ (სამხრეთ ჩილეში მცხოვრები პატარა ზომის ირემი). 2001 წლიდან დაემატა სრულმეტრაჟიანი ფილმების კონკურსი და ღონისძიება იქცა ქვეყნის მთავარ კინომოვლენად.

## ჯილდოები 
; I. საერთაშორისო სრულმეტრაჟიანი ფილმი:
* საუკეთესო სრულმეტრაჟიანი ფილმი
* ჟიურის სპეციალური ჯილდო
* ჟიურის განსაკუთრებული აღნიშვნის ჯილდო

; II. ჩილეს სრულმეტრაჟიანი ფილმი:
* საუკეთესო სრულმეტრაჟიანი ფილმი
* ჟიურის სპეციალური ჯილდო

; III. საერთაშორისო მოკლემეტარაჟიანი ფილმები:
* საუკეთესო მოკლემეტრაჟიანი ფილმი

; IV. კინო სკოლები:
* საუკეთესო მოკლემეტრაჟიანი ფილმი

## რესურსები ინტერნეტში 
* Sitio web oficial ოფიციალური გვერდი 

კატეგორია:ჩილე
კატეგორია:საერთაშორისო კინოფესტივალები
დონის ნახიჩევანის წმინდა გიორგის ეკლესია

**დონის ნახიჩევანის წმინდა გიორგის ეკლესია** (; ) — ყოფილი ეკლესია დონის ნახიჩევანის ტერიტორიაზე. მიეკუთვნებოდა სომხეთის სამოციქულო ეკლესიას.

## ისტორია 
წმინდა გიორგის ეკლესიის მშენებლობის დაწყება თითქმის დაემთხვა წმინდა თეოდორეს ეკლესიის მშენებლობას და მიმდინარეობდა 1783-1787 წლებში. წმინდა გიორგის ხის ეკლესიის მშენებლობა დაიწყეს 1783 წელს ქალაქის დასავლეთ ნაწილში, ორი მოსაზღვრე ქალაქის როსტოვისა და ნახიჩევანის საზღვარზე. ეკლესიის მშენებლობის დასრულების შემდეგ 1787 წლის 5 დეკემბერს ეკლესია აკურთხა იოსებ არღუთინსკიმ. 

თავდაპირველად ქალაქში იყო ხის ეკლესია. ქვის ერთგუმბათიანი სამრეკლოიანი ეკლესია ააგეს XIX საუკუნეში და ამავე საუკუნეში მოახდინეს მისი ორგზის რესტავრაცია. 1852-1853 წლებში მისი რესტავრაცია მიმდინარეობდა დონის ნახიჩევანელი, მეორე გილდიის ვაჭრის მ. ერეცფოხანიანის დაფინანსებით. მეორედ რესტავრაცია ჩაუტარდა 1892 წელს.

თავდაპირველად სამრევლო სკოლა ეკლესიასთან არ იყო. იგი მხოლოდ 1918 წელს გადმოიტანეს ნოვოჩერკასკიდან. 

ქვის ეკლესიის ინტერიერში ბევრი ქვის ხაჩქარი იყო. ეკლესიაში ყირიმიდან გადმოიტანეს ხელნაწერი წიგნები და საწინამძღვრო ჯვარი.

XIX-XX საუკუნეების მიჯნაზე წმინდა გიორგის სახელობის ეკლესიასთან ფუნქციონირებდა ქორო რომანოს მელიქიანის ხელმძღვანელობით. 

1930-იან წლებში ეკლესია დახურეს და მალევე თითქმის მთლიანად დაშალეს. წმინდა გიორგის ეკლესიის ნაშთები საბოლოოდ გაანადგურეს ჯერ კიდევ მეორე მსოფლიო ომის დაწყებამდე.

## ლიტერატურა 
* Вартанян В. Г., Казаров С.С. Армянская-Апостольская Церковь на Дону // Ростов н/Д., 2001.
* Малаховский Е. И., Лаптев Г.Ф. Храмы и культовые сооружения Ростова-на-Дону, утраченные и существующие // Ростов-на-Дону, АКРА, 2003.
* Шахазиз Е. Новый Нахичеван и новонахичеванцы. Перевод с армянского Ш. М. Шагиняна // Ростов-на-Дону, 1999.
* Сидоров В. Энциклопедия старого Ростова и Нахичевани-на-Дону. Ростов-на-Дону, 1996, т. 4.
* Халпахчьян О. X. Архитектура Нахичевани-на-Дону // Ер., 1988.

## რესურსები ინტერნეტში
* [Церковь Сурб Геворк (Нахичевань-на-Дону)](http://ru.hayazg.info/%D0%A6%D0%B5%D1%80%D0%BA%D0%BE%D0%B2%D1%8C_%D0%A1%D1%83%D1%80%D0%B1_%D0%93%D0%B5%D0%B2%D0%BE%D1%80%D0%BA_(%D0%9D%D0%B0%D1%85%D0%B8%D1%87%D0%B5%D0%B2%D0%B0%D0%BD%D1%8C-%D0%BD%D0%B0-%D0%94%D0%BE%D0%BD%D1%83))
* Нахичеванские храмы . Донской временник.

კატეგორია:დონის როსტოვის სომხური ეკლესიები
Kometenmelodie 2

„**Kometenmelodie 2**“ — გერმანული ელექტრონული ჯგუფ Kraftwerk-ის სიმღერა და სინგლი, გამოცემული 1974 წელს. იგი შეტანილია ჯგუფის მეოთხე სტუდიურ ალბომში *Autobahn*. სიმღერის სახელწოდება კოგოუტეკის კომეტის C/1973 E1 დასახელებიდან მომდინარეობს.

## სიმღერების სია
**გერმანული 7" სინგლი (Philips 6003 466)**
# Kometenmelodie 2 – 3:05
# Mitternacht – 3:40

**ბრიტანული 7" სინგლი (Vertigo 6147 015)**
# Comet Melody 2 – 2:49
# Kristallo – 6:19

## სქოლიო
კატეგორია:1974 წლის სიმღერები
კატეგორია:1974 წლის სინგლები
კატეგორია:Kraftwerk-ის სიმღერები
კატეგორია:სიმღერები რალფ ჰიუტერის ავტორობით
კატეგორია:სიმღერები ფლორიან შნაიდერის ავტორობით
იონკერ აფრიკანერი

ში]]
**იონკერ აფრიკანერი**  (Jonker Afrikaaner; დ. დაახლ. 1790 — გ. 1861) — ნამას უმაღლესი ბელადი 1830 წლიდან. 
 
თავისი შეიარაღებული ძალების მხედრობით (მან აფრიკის ისტორიაში პირველად შექმნა კავალერია) დაიმორჩილა ჰერერო და დამარა, შეიჭრა თანამედროვე ნამიბიის ტერიტორიაზე. 1840 წლისათვის იონკერ აფრიკანერის ხელისუფლება გავრცელდა თანამედროვე ნამიბიის მთელ სამხრეთ ნაწილზე და აქვე გადმოიტანა ცენტრი თანამედროვე ქალაქ ვინდჰუკის ადგილას. 

იყო ჭკვიანი დიპლომატი, აქტიურად ავრცელებდა ქრისტიანობას დამორჩილებულ ხალხებში,  შექმნა ძლიერი თეოკრატიული მმართველობის  სახელმწიფო, ქმნიდა ჩანაწერებს ნიდერლანდურ ენაზე, რომელსაც მეცნიერები უწოდებენ ანტიკოლონიური პუბლიცისტიკის მკაფიო ნიმუშს. ჩანაწერები გამოიცა კეიპტაუნში 1929 წელს. მისი სიკვდილის შემდეგ მის მიერ შექმნილი ტომთა კავშირი, რომელსაც ზოგიერთი ისტორიკოსი „იმპერიას“ უწოდებს, დაიშალა.

## ლიტერატურა
* Vedder, Heinrich (1997). Das alte Südwestafrika. Südwestafrikas Geschichte bis zum Tode Mahareros 1890 [The old South-West Africa. South-West Africa's history until Maharero's death 1890] (in German) (7th ed.). Windhoek: Namibia Scientific Society. p. 386. ISBN 0-949995-33-9.

## რესურსები ინტერნეტში
*ნამიბიელ პიროვნებათა ბიოგრაფიები

კატეგორია:ნამიბიელი პოლიტიკოსები
კატეგორია:ნამიბიის ისტორია
კატეგორია:აფრიკის ისტორია
კატეგორია:გარდაცვლილი 1861
დონის როსტოვის სურბ-არუთიუნის ეკლესია

**დონის როსტოვის სურბ-არუთიუნის ეკლესია** (; ) — ეკლესია დონის როსტოვის ტერიტორიაზე. ეკუთვნის სომხეთის სამოციქულო ეკლესიას.

მისამართი: რუსეთი, ქალაქი დონის როსტოვი, ლევ ტოლსტოის მოედანი, № 2-В

## ისტორია 
2010 წლის მონაცემებით დონის როსტოვში ცხოვრობს 41 550 სომეხი, რომელიც ქალაქის მოსახლეობის მხოლოდ 3,4 % შეადგენს. ადგილობრივი მორწმუნე სომხების სულიერი საზრდოსათვის, 2001 წელს დონის როსტოვში დაღუპული ვ. კაზარიანის შვილიშვილის — არტურ კარაპეტიანის პატივსაცემად ააშენეს სურბ-არუთიუნის (წმინდა ამაღლების) ეკლესია. ეკლესია მდებარეობს ლევ ტოლსტოის მოედანზე, სადაც ადრე განთავსებული იყო სომხური საკათედრო ტაძარი - „სურბ-გრიგორ ლუსავორიჩი“ (გრიგორ განმანათლებლის ეკლესია), რომელიც დონის ნახიჩევანის სხვა ეკლესიებთან ერთად (წმინდა ნიკოგოსი, წმინდა მიძინება, წმინდა გიორგი, წმინდა იოანე ნათლისმცემელი, წმინდა აღდგომა...) დაანგრიეს საბჭოთა წყობილების პერიოდში.

ახალი ეკლესიის მშენებლობა დაიწყო 2005 წლის ოქტომბერში. მშენებლობა 2011 წელს დასრულდა, ხოლო მისი კურთხევა მოახდინა სრულიად სომეხთა კათოლიკოსმა გარეგინ II-მ 2011 წლის 29 მაისს. თავდაპირველად განხილებოდა, რომ ტაძარი ეკურთხებინათ გრიგორ განმანათლებლის სახელზე, მაგრამ საბოლოოდ წმინდა ამაღლების სხელზე აკურთხეს.

ეკლესია ააგეს მეცენატების შემოწირულობის ხარჯზე. ძირითადი ფინანსები გაიღო რუსეთის ფედერაციის გენერალური პროკურატურის სრულუფლებიანმა წარმომადგენელმა ფედერალურ კრებაში სააკ კარაპეტიანმა და შრომის III ხარისხის მედლის კავალერმა, ეკლესიის სამეურვეო საბჭოს თავმჯდომარემ, კომპანია „АРДТ-7“-ის გენერალურმა დირექტორმა ვლადიმირ კაზარიანმა.

ტაძრის სიმაღლეა 40 მეტრი დაერთდროულად შეუძლია დაიტიოს 300 მლოცველი. ეკლესიის წინ გასასვლელი კარების ორივე მხარეს სომხური ხაჩქარებია აღმართული, რომლებიც დაფარულია ვარდისფერი ტუფის ქვისაგან.

## რესურსები ინტერნეტში
* [Церковь Сурб Арутюн (Ростов-на-Дону)](http://ru.hayazg.info/Церковь_Сурб_Арутюн_(Ростов-на-Дону))
* Католикос Всех Армян Гарегин Второй осветит новуюЦерковь «Сурб Арутюн» в Ростове-на-Дону
* Ростов-на-Дону Армянская Церковь Сурб Арутюн
* В.П.Казарян: «Светлой памяти любимого внука Артура Карапетяна посвящаю…»

## სქოლიო
კატეგორია:დონის როსტოვის სომხური ეკლესიები
ოკაჰანდე

**ოკაჰანდე** — იმავე დასახელების მქონე ოლქის მთავარი ქალაქი ცენტრალურ ნამიბიაში. ქალაქზე გადის სარკინიგზო ხაზი და ორი ავტოსტრადა. 2012 წლის აღწერის მიხედვით, ქალაქის მოსახლეობა შეადგენს 27 335 ადამიანს.

ქალაქში ჩამოედინება ორი მდინარე  — ოკაკანგო და ოკამიტა. 

## ისტორია
დღევანდელი ქალაქი XVIII საუკუნეში წარმოადგენდა ჰერეროს ტომების მიგრანტთა დასახლებას თავიანთი ბელადით სათავეში, რომლებიც აქ მოვიდნენ ბეჩუანალენდიდან (თანამედროვე ბოტსვანა). მოგვიანებით მათი უმრავლესობა გადავიდა ვინდჰუკში, მეზობელ გროს-ბარმენში და ოჩიმბინგვეში. ამ ხალხის მცირე ნაწილი მოგვაიანებით ისევ დაბრუნდა ოკაჰანდეში. წარმოიშვა უმაღლესი ბელადი და ”წინაპართა ცეცხლის მცველი”. (გერმ. Hüter des Ahnenfeuers). აქ იბადებოდნენ ტომის ბელადები, რომლებიც შევიდნენ კოლონიური გერმანიის სამხრეთ-დასავლეთ აფრიკის ისტორიაში  — მაგარერო  (1820) სამუელ მაგარერო (1856).

ოკაჰანდეში არაერთხელ მომხდარა სისხლიანი მოვლენები. 1850 წლის 23 აგვისტოს იონკერ აფრიკანერი თავს დაესხა ადგილობრივ ტომებს, რომლის შემდეგ მის ხელში გადავიდა ხელისუფლება. ზოგიერთი ისტორიკოსის ცნობით იონკერმა შექმნა ”იმპერია”. ეს მოვლენა იწოდება, როგორც ოკაჰანდეს ხოცვა-ჟლეტა. (გერმ. lutbad von Okahandja).

## რესურსები ინტერნეტში
*ოფიციალური საიტი 

კატეგორია:ნამიბიის ისტორია
კარფური

**კარფური** () — ფრანგული ტრანსნაციონალური საცალო ვაჭრობის ქსელი, შტაბ-ბინით საფრანგეთის ქალაქ ბულონ-ბიანკურიში, რომელიც მდებარეობს პარიზის მახლობლად, ო-დე-სენას დეპარტამენტში. მსოფლიოში ერთ-ერთი უმსხვილესი ჰიპერმარკეტების ქსელია (2015 წლის ბოლოსთვის 1 600 ჰიპერმარკეტი). კარფური მოქმედებს მსოფლიოს 30-ზე მეტ ქვეყანაში: ევროპაში, ამერიკაში, აზიასა და აფრიკაში. კარფური ფრანგულ ენაზე ნიშნავს „გზაჯვარედინს“ და „საჯარო მოედანზე“. კომპანია Euro Stoxx 50 საფონდო ბაზრის ინდექსის კომპონენტია.

## ისტორია 
კარფურის პირველი მაღაზია (და არა ჰიპერმარკეტი), გაიხსნა 1960 წელს ანსის გარეუბანში, გზაჯვარედინთან ახლოს (ფრანგულად კარფური გზაჯვარედინს ნიშნავს). კარფურის ჯგუფი 1958 წელს მარსელ ფურნიერის, დენის დეფორეის და ჟაკ დეფორეის მიერ შეიქმნა, რომლებიც დაესწრნენ ამერიკის შეერთებულ შტატებში რამდენიმე სემინარს, რომელიც „საცალო ვაჭრობას“ ეხებოდა.

ჯგუფმა კარფურმა პირველად ევროპაში გახსნა ჰიპერმარკეტი, დიდი სუპერმარკეტი და უნივერმაგი ერთი სახურავის ქვეშ. პირველი ჰიპერმარკეტი 1963 წლის 15 ივნისს საფრანგეთში გახსნეს, პარიზის მახლობლად, სანტ-ჯენევიე-დეს-ბოისში. საქართველოში კარფურის პირველი ფილიალი 2012 წელს თბილისი მოლში გაიხსნა. 

## რესურსები ინტერნეტში
* კარფური საქართველო 
* ოფიციალური მაღაზია 
* ოფიციალური მობილური საიტი 
* Yahoo! – კარფურის გვერდი

## სქოლიო
კატეგორია:ჰიპერმარკეტები
კატეგორია:ფრანგული ბრენდები
კატეგორია:ტრანსნაციონალური კომპანიები საფრანგეთში
ნურ ალ-ჰუსეინი

**ნურ ალ-ჰუსეინი** (; დაიბადა *ლიზა ნაჯიბ ჰალაბი*; დ. 23 აგვისტო 1951, ვაშინგტონი, აშშ) — აშშ-ში დაბადებული იორდანიის ყოფილი დედოფალი, მეფე ჰუსეინის ქვრივი. იყო მისი მეოთხე მეუღლე და დედოფალი 1978 წლიდან და მის 1999 წელს გარდაცვალებამდე.

დედოფალი ნური საერთაშორისო საჯარო მუშაკია, რომელიც მხარს უჭერს კულტურული ურთიერთგაგებისა და კონფლიქტების თავიდან აცილებას, ასევე მუშაობს ლტოლვილების, დაკარგული ადამიანების, სიღარიბის, კლიმატის ცვლილებისა და განიარაღების საკითხებზე. მისი სამშვიდობო მუშაობა ძირითადად კონცენტრირებულია ახლო აღმოსავლეთში, ბალკანეთში, ცენტრალურ და სამხრეთ-აღმოსავლეთ აზიაში, ლათინურ ამერიკასა და აფრიკაში.

დედოფალი არის „უგზო-უკვლოდ დაკარგულთა საერთაშორისო კომისიის“ კომისართა საბჭოს ყველაზე ძველი წევრი. 2011 წლიდან „United World Colleges“-ის მოძრაობის პრეზიდენტი და ბირთვული იარაღის გავრცელების წანააღმდეგ კამპანიის „გლობალური ნული“-ს ადვოკატია. 2015 წელს, დედოფალმა ნურიმ *ვუდრო ვილსონის ჯილდო* მიიღო, მისი საჯარო სამსახურისთვის.

## სქოლიო
კატეგორია:დაბადებული 23 აგვისტო
კატეგორია:დაბადებული 1951
კატეგორია:იორდანიის დედოფლები
კატეგორია:არაბი დედოფლები
კატეგორია:იორდანელი ფემინისტები
კატეგორია:ცოცხალი ადამიანები
კატეგორია:ვაშინგტონში დაბადებულები
კამპუს-დუს-გოიტაკაზისი

**კამპუს-დუს-გოიტაკაზისი** () — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 14 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში.

2010 წლის მონაცემებით, მოსახლეობა 463 731 ადამიანს შეადგენდა, მოსახლეობის სიმჭიდროვე 115.16 კმ²-ზე. ფართობი 4 026 696 კმ²-ია.

## იხილეთ აგრეთვე
* რიო-დე-ჟანეიროს შტატი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიო-დე-ჟანეიროს შტატის მუნიციპალიტეტები
Resident Evil-ის მობილური პლატფორმის თამაშები

[მინი|250პქ|„*[Resident Evil*“-ის სერიის ლოგო]]
ვიდეო თამაშ „*Biohazard i Survivor*“-ის გამოშვებიდან მოყოლებული (2001), survival horror-ის ჟანრის *Resident Evil* სერიაზე დაფუძნებული რამდენიმე მობილური თამაში გამოვიდა. ეს თამაშები ერთმანეთისგან განსხვავდებიან ჟანრებითა და სხვადასხვა მახასიათებლებით და შემუშავდა Capcom-ის იაპონური და კანადური ფილიალების მიერ.

## ვიდეო თამაშები
დღემდე სულ გამოსულია სერიაზე დაფუძნებული ცხრა ერთეული თამაში:

## სქოლიო
კატეგორია:მობილური ტელეფონების თამაშები
კატეგორია:Resident Evil-ის თამაშები
კრეატინფოსფორმჟავა

**კრეატინფოსფორმჟავა**, *კრეატინფოსფატი*, *ფოსფოკრეატინი* — კრეატინის ფოსფორილების პროდუქტი. მდიდარია ენერგიით, რომელიც კუნთის შეკუმშვის ერთ-ერთი წყაროა. ენერგია გამოიყოფა ადვილად შექცევადი რეაქციის შედეგად: *კრეატინფოსფორმჟავა+ადფ→კრეატინი+ატფ*. რეაქცია კატალიზდება კრეატინკინაზით. ქსოვილებში ატფ-ის შემცირების დროს კრეატინფოსფორმჟავა იშლება, ხოლო გადიდებისას ხდება მისი სინთეზი. ამგვარად კრეატინფოსფორმჟავა წყაროა ენერგიით მდიდარი ფოსფატისა, რომელიც ატფ-ის შექმნაზე იხარჯება. ქსოვილებში კრეატინფოსფორმჟავა იშლება არაორგანულ ფოსფატად და კრეატინინად, რომელიც შარდთან ერთად გამოიყოფა. 

## ლიტერატურა
## რესურსები ინტერნეტში
* Human Metabolome Database at the University of Alberta 

კატეგორია:ბიომოლეკულები
Resident Evil: The Darkside Chronicles

***Resident Evil: The Darkside Chronicles***, იაპონურად ცნობილი, როგორც  — რელსური შუტერის ჟანრის ვიდეო თამაში, შექმნილი Capcom-ისა და Cavia-ს მიერ. თამაში Wii პლატფორმისთვის გამოვიდა 2009 წლის 17 ნოემბერს, ხოლო PlayStation 3-ისთვის გამოიცა HD ვერსია 2012 წლის 26 ივნისს. ეს არის „*Resident Evil*“-ის სერიის ნაწილი და სიუჟეტი მიმდინარეობს „*Resident Evil 4*“-ის მოვლენებიდან 2 წლით ადრე და ითვლება მის პრიკველად. 2009 წლის 27 ნოემბერს თამაში Wii Zapper-თან ერთად კომპლექტში გამოვიდა ევროპაში.

თამაშის სიუჟეტი მიმდინარეობს პერსონაჟების პირადი ისტორიებისა და ტრაგედიების გარშემო. ის ხელახლა მოგვითხრობს „*Resident Evil 2*“-ის და „*Resident Evil Code: Veronica*“-ს ისტორიას და მასში, ასევე წარმოდგენილია ახალი თავი. თამაშში ფიგურირებს ხუთი მოთამაშე პერსონაჟი: ლეონ სკოტ კენედი, კლერ რედფილდი, კრის რედფილდი,
შერი ბირკინი და სტივ ბერნსაიდი.

„*The Darkside Chronicles*“ არის რელსური შუტერის ჟანრის. სინათლის პისტოლეტის შუტერის მსგავსად იყენებს Wii Remote მოწყობილობას დასამიზნებლად და მტრების გასანეიტრალებლად. თამაში შესაძლებელია როგორც ერთმოთამაშიან რეჟიმში, ასევე მრავალმოთამაშიანში. ყოველი თავის დასასრულს მოთამაშე ფასდება, თუ რამდენი მტერი/ობიექტი გაანადგურა, რამდენი დაზიანება მიიღო და რამდენი დრო დასჭირდა ტურის გასვლას.

მისი როგორც რელსური შუტერის სახით შექმნა გადაწყვიტა მასატიკა კავატამ და მისი აზრით ეს იყო წინა ნაწილების სცენარის ხელახლად გადმოცემის საუკეთესო გზა. საუნდტრეკის შექმნაზე მუშაობდნენ სერიის ვეტერანი კომპოზიტორები, სუსაკუ უტიამა და ტაკესი მიურა.

თამაშმა მიიღო დადებითი შეფასებები ვიდეო თამაშების პრესისგან. ძირითადი შექება დაიმსახურა გრაფიკამ და მუსიკამ. საერთო განხილვების საიტებზე GameRankings და Metacritic ფლობს 74.55% და 75%.

## იხილეთ აგრეთვე
*„*Resident Evil: The Umbrella Chronicles*“

## რესურსები ინტერნეტში
* 
*  
* 
* The Darkside Chronicles — ოფიციალური ვიკი

## სქოლიო
კატეგორია:2009 წლის ვიდეო თამაშები
კატეგორია:Cavia-ს თამაშები
კატეგორია:PlayStation 3-ის თამაშები
კატეგორია:PlayStation Move-ის თამაშები
კატეგორია:PlayStation Network-ის თამაშები
კატეგორია:რელსური შუტერები
კატეგორია:ვიდეო თამაშის რიმეიკები
კატეგორია:ვიდეო თამაშების სპინოფები
კატეგორია:Wii-ის თამაშები
კატეგორია:Wii Zapper-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
ხასინჯუ

**ხასინჯუ** ( — საკუთრება ქონება სამფლობელო) —  ილხანის სამფლობელო მიწები მონღოლთა ბატონობის ხანაში ირანში. ამ პერიოდში ირანში ინჯუ და ხასი სინონიმებად იქცა. ინჯუ დაერქვა ილხანისა და მისი ოჯახის წევრთ კუთვნილ მიწას. ხასინჯუს ძირითადად შეადგენდა ადგილობრივი ფეოდალებისგან ჩამორთმეული მიწები მემკვიდრეობით გადადიოდა მამიდან შვილზე და თავისუფლდებოდა სახელმწიფო გადასახადისგან. ხასინჯუს შემოსავალი ილხანთა პირადი საკუთრება იყო გადასახადთა აკრეფის უფლება კი მეტწილად იჯარით გაიცემოდა. ხასინჯუ ნიშნავდა აგრეთვე ცალკეული პირების თავისი სამფლობელოთი ნებაყოფლობით შესვლას მონღოლი ილხანის მფარველობაში. ასეთი პირი გარკვეული პოლიტიკური თავისუფლებით სარგებლობდა. მაგალითად 1266 წელს როცა სამცხის მთავარი სარგის I ჯაყელი დავით VII ულუს წინაშე დააბეზღეს და ამის გამო საფრთხე დაემუქრა. მან ილხან აბაღას სთხოვა მფარველობა. სარგისის სამფლობელო საქართველოს გამოეყო ილხანის ხასინჯუ გახდა და შესაბამის უწყებას დაექვემდებარა. ამ პერიოდში ხასინჯუს სისტემა ძირს უთხრიდა საქართველოს სახელმწიფო მთლიანობას.

## ლიტერატურა
*
ხან იუი

მინი|250პქ|ხან იუი
**ხან იუი** (ტრადიციული ჩინური 韓愈, ჩვეულებრივი ჩინური 韩愈; მეორე სახელი ტუი-ჯი, მეტსახელი **ჩან-ლი**; დ. 768 — გ.824) — ჩინელი ფილოსოფოსი, ლიტერატორი და საზოგადო მოღვაწე. ეკავა მაღალი თანამდებობები სამეფო კარზე. უდრეკი ხასიათის გამო ხშირად იმსახურებდა რისხვას, გადასახლებული იყო უკიდურეს სამხრეთში. ლიტერატურაში კონფუციანელობისა და რაციონალიზმის პოზიციებიდან თავს ესხმოდა ბუდიზმსა და დაოსიზმს. 
იდეალის ძებნაში მიმართავდა წარსულს. საფუძველი ჩაუყარა „ძველისაკენ მობრუნებს“ მოძრაობას. წერდა ტრაქტატებს, ეპიტაფიებს, ფილოს, ლექსებს, ოდებს (ფუ). მისი შემოქმედების ცენტრშია ადამიანი და ადამიანურობა (ტრაქტატები: „გზის შესახებ“, „ადამიანის ბუნების შესახებ“, „ადამიანის შესახებ“, „ცილისწამების შესახებ“, „ეშმათა შესახებ“).

ლიტერატურაში ებრძოდა ცხოვრებისგან მოწყვეტას, ჩინურ ლიტერატურაში გაბატონებულ „პარალელურ პროზას“, რომის საპირისპიროდაც შემოიღო ე.წ. „ძველი სტილი“ - ენობრივად უბრალო, თავისუფალი ფორმა. განიცადა დუ ფუს გავლენა. ნ. კონრადი და სხვა მეცნიერები ხან იუის ჩინური რენესანსის წარმომადგენლად მიიჩნევენ.

## ლიტერატურა
*Конрад Н. И.,Хань Юй и начало китайского Ренессанса, მის წიგნ Запад и восток, М., 1972.

## რესურსები ინტერნეტში
* 
* 

კატეგორია:დაბადებული 768
კატეგორია:გარდაცვლილი 824
კატეგორია:ჩინელი პოეტები
კატეგორია:ჩინელი მწერლები
კატეგორია:ჩინელი ფილოსოფოსები
ალია ალ-ჰუსეინი

**ალია ბაჰა უდ-დინ ტოუკანი** (; დ. 25 დეკემბერი 1948, კაირო, ეგვიპტე — გ. 9 თებერვალი 1977, ამანი, იორდანია) — იორდანიის ყოფილი დედოფალი და იორდანიის მეფე ჰუსეინის მეუღლე 1972 წლიდან მის 1977 წელს გარდაცვალებამდე, როდესაც ვერტმფრენის ჩამოვარდნის შედეგად გარდაიცვალა. ამანის საერთაშორისო აეროპორტი მის სახელს ატარებს.

## ბიოგრაფია 
ალია იყო ჰანან ჰაშიმის და საიდ ბაჰა უდ-დინ ტოუკანის ქალიშვილი, რომელიც იყო იორდანიის ყოფილი ელჩი ჯეიმზის სასამართლოში (გაერთიანებული სამეფო), იტალიაში, თურქეთსა და ეგვიპტეში. ალია დაიბადა 1948 წლის 25 დეკემბერს ეგვიპტის დედაქალაქ კაიროში. მამამისი პალესტინის ქალაქ ნაბლუსიდან იყო, რომელიც დასახლდა სალთში, იორდანიის დედაქალაქ ამანთან ახლოს. მუშაობდა მეფე აბდულა I-თან, რომელსაც დაეხმარა დაეწერა იორდანიის კონსტიტუცია და იყო იორდანიის პირველი ელჩი გაერთიანებული ერების ორგანიზაციაში.

ბავშვობის უმეტესობა უცხოეთში გაატარა, როდესაც მამამისი იორდანიის დიპლომატიურ კორპუსში მუშაობდა: ის ცხოვრობდა ეგვიპტეში, თურქეთში, ლონდონში, შეერთებულ შტატებსა და რომში. ესწრებოდა ლონდონის საეკლესიო სკოლას უმცროსს ძმებთან, ალასა და აბდულასთან ერთად. განათლება მიიღო რომის ლიბერალური ხელოვნების ცენტრსა და ჩიკაგოს ლოიოლას უნივერსიტეტში. სწავლობდა პოლიტიკურ მეცნიერებას, სოციალურ ფსიქოლოგიასა და საზოგადოებასთან ურთიერთობას ნიუ-იორკის ჰანტერის კოლეჯში. იგი დაინტერესდა სპორტითა და წერით, ხოლო სურდა დიპლომატი გამხდარიყო. 1971 წელს დაბრუნდა იორდანიაში, სადაც მუშაობდა იორდანიის ავიახაზებში. მეფე ჰუსეინ ბინ თალალმა მას დაავალა პირველი საერთაშორისო წყლის სათხილამურო ფესტივალის ჩატარება, რომელიც 1972 წლის სექტემბერში აკაბაში ჩატარდა.

## სიკვდილი 
ალია 1977 წლის 9 თებერვალს ამანში, ვერტმფრენის ავარიის დროს დაიღუპა. ამანის ძირითადი აეროპორტი, დედაფალ ალიას ამანის საერთაშორისო აეროპორტის (AMM) მშენებლობა 1983 წელს დასრულდა და მისი პატივსაცემად დასახელდა.

## სქოლიო
კატეგორია:დაბადებული 25 დეკემბერი
კატეგორია:დაბადებული 1948
კატეგორია:გარდაცვლილი 9 თებერვალი
კატეგორია:გარდაცვლილი 1977
კატეგორია:იორდანიის დედოფლები
კატეგორია:არაბი დედოფლები
Resident Evil: Operation Raccoon City

***Resident Evil: Operation Raccoon City***, იპონურად ცნობილი, როგორც  — მესამე პირის შუტერის ჟანრის ვიდეო თამაში, შექმნილი Slant Six Games-სა და Capcom-ის მიერ, Microsoft Windows-ის, PlayStation 3-ის და Xbox 360-ის პლატფორმებისთვის. თამაში ჩრდილოეთ ამერიკაში გამოვიდა 2012 წლის 20 მარტს, ავსტრალიაში 2012 წლის 22 მარტს, ევროპაში 2012 წლის 23 აპრილს, ხოლო იაპონიაში 2012 წლის 26 აპრილს. ეს არის „*Resident Evil*“-ის სერიის ნაწილი და ითვლება მის სპინოფად.

სიუჟეტი მიმდინარეობს „*Resident Evil 2*“-სა და „*Resident Evil 3: Nemesis*“-ის მოვლენების პარალელურად და მასში წარმოდგენილია პერსონაჟები ამ ორი უკანასკნელი თამაშიდან. მთავარი გმირები არიან Umbrella Corporation-ის მიერ დაქირავებული პარამილიტარისტული მეომრები, რომლებიც მოქმედებენ დავირუსებულ ქალაქ რაკუნ-სიტიში.  

თამაში არის მესამე პირის მსროლელის ჟანრის, როგორც ერთმოათამაშიანი, ასევე მრავალმოთამაშიანი რეჟიმის მხარდაჭერით, სადაც ხელმისაწვდომია 12 მოთამაშე პერსონაჟი. სერიის სხვა თამაშებისგან განსხვავებით, პერსონაჟს შეუძლია ერთდროულად ირბინოს და ისროლოს კიდევაც. თამაშში გაჩნდა უფრო განვითარებული მოფარების სისტემა, გმირს შეუძლია მოეფაროს კედელს ან სხვადასხვა ობიექტს. მასში არის 6 კლასი: ექიმი, მეცნიერი, მოიერიშე, ამფეთქებელი, დამკვირვებელი და მზვერავი. ყველა პერსონაჟი ფლობს მისთვის დამახასიათებელ უნარ-ჩვევებს.

თამაშის შექმნის იდეა გაჩნდა მაშინ, როდესაც კომპანია Capcom მუშაობდა „*Lost Planet 2*“-ზე. ოფიციალური ანონსი შედგა 2011 წლის 28 მარტს და პირველად თამაში პუბლიკისთვის ნაჩვენები იქნა ჟურნალ Official Xbox Magazine-ის გვერდებზე. 2011 წელს პროდიუსერმა მასატიკა კავატამ განაცხადა, რომ თამაშის თითქმის ნახევარი უკვე მზად იყო. იმავე წლის 10 აპრილს გამოვიდა გადმოტვირთვადი კონტენტი Xbox 360 -სა და PlayStation 3-ზე (10 მაისს Microsoft Windows-ზე), რომელიც მოიცავდა ერთ მისიას

„*Operation Raccoon City*“-მ მიიღო უარყოფითი შეფასებები მიმოხილველებისგან. თუმცა წარმატებული აღმოჩნდა კომერციულად, მსოფლიოს მასშტაბითი გაყიდა თამაშის 3.2 მილიონი ეგზემპლარი. საერთო განხილვების საიტებზე GameRankings და Metacritic PC ვერსია ფლობს 52.67% და 48/100, Xbox 360-ის ვერსია 52.62% და 52/100, ხოლო PlayStation 3-ის ვერსია 48.17% და 52/100.

## იხილეთ აგრეთვე
* „*Resident Evil Gaiden*“
* „*Umbrella Corps*“

## რესურსები ინტერენტში
* 
*  
* 
* Resident Evil: Operation Raccoon City — ოფიციალური ვიკი

## სქოლიო
კატეგორია:2012 წლის ვიდეო თამაშები
კატეგორია:Games for Windows-ისთვის სერტიფიცირებული თამაშები
კატეგორია:მოქმედებითი-სათავგადასავლო თამაშები
კატეგორია:PlayStation 3-ის თამაშები
კატეგორია:Resident Evil-ის თამაშები
კატეგორია:კოოპერატიული ვიდეო თამაშები
კატეგორია:მესამე პერსონაჟის სროლები
კატეგორია:ვიდეო თამაშების სპინოფები
კატეგორია:კანადაში შემუშავებული ვიდეო თამაშები
კატეგორია:ვიდეო თამაშები სტერეოსკოპიური 3D გრაფიკით
კატეგორია:Windows-ის თამაშები
კატეგორია:Xbox 360-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
ხანი (ჩინეთი)

**ხანი** — ხალხი ჩინეთში, ძირითადად იუნანის პროვინციის სამხრეთ ნაწილში. რაოდენობა 1 660 932 ადამიანი (2010). მათი ენა განეკუთვნება ტიბეტურ-ბირმულ ენებს. იყოფიან სხვადასხვა ეთნიკურ ჯგუფებად. ინარჩუნებენ ძველ ანიმისტურ რწმენებს, რომელზედაც გავლენა აქვს დაოსიზმს. XX საუკუნეში გავრცელდა ქრისტიანობაც. ძირითადი საქმიანობა — მიწათმოქმედება, მეცხოველეობა, ნადირობა, თევზჭერა. განვითარებულია ხელოსნობა.

## ლიტერატურა
კატეგორია:ჩინეთის ეთნიკური ჯგუფები
კატეგორია:ჩინურ-ტიბეტური ენები
კატეგორია:ეთნიკური ჯგუფები
იაგოდინკა II

*  
**იაგოდინკა II** () — უძველესი დასახლება ხუტორ იაგოდინკის მახლობლად, როსტოვის ოლქი, რუსეთის ფედერაცია.

## ისტორია 
მდინარე დონის ქვემო დინების ტერიტორია მდიდარია გვიანი ბრინჯაოს ხანის არქეოლოგიური ძეგლებით. მათ შორის აღსანიშნავია დასახლება იაგოდინკა II.

უძველესი დასახლება იაგოდინკა II მდებარეობს როსტოვის ოლქის ოქტომბრის რაიონის ხუტორ იაგოდინკას მახლობლად, მდინარე კადამოვკის მარჯვენა ნაპირზე მდებარე მაღალ კონცხზე. დასახლება, როგორც არქეოლოგიური ნივთების მიხედვით ირკვევა, არაერთხელ ყოფილა დასახლებული. დასახლებაში ადამიანები ცხოვრობდნენ ძელური კულტურის (გვიანი ბრინჯაოს ხანა) პერიოდში, რომელიც გავრცელებული იყო ძვ. წ. XVI-XII საუკუნეებში აღმოსავლეთ ევროპის სტეპში და ტყე-სტეპში დნეპრსა და ურალს შორის. 

უძველესი დასახლების იაგოდინკა II-ის არქეოლოგიური გათხრები მიმდინარეობდა 2006 წლიდან 2007 წლამდე, რის შედეგადაც არქეოლოგებმა აღმოაჩინეს ორი დიდი მჭიდრო დასახლების კომპლექსი, რომელიც დაფარული იყო მიწით. შენობები განლაგებული იყო მკაცრი წესრიგით, რაც ადასტურებს მის მუდმივ განახლებას. მიუხედავად იმისა, რომ აღნიშნულ ადგილზე შესაძლებელი იყო ქვის მასალით აეშენებინათ ნაგებობა, იაგოდინკის დასახლების ძირითადი სამშენებლო მასალა მაინც ხე იყო. დასახლება გაშენებული იყო 630 კვ. მ.-ის ფართობზე. შენობების ფუნდამენტიც ხისგან იყო დამზადებული. 

როგორც ჩანს, შენობების დიდი ნაწილი დაიწვა ხანძრის შედეგად, რასაც ადასტურებს მთელ დასახლებაში აღმოჩენილი ხანძრის კვალი. დასახლების თავისებურებას წარმოადგენს ის, რომ აქ მცირე რაოდენობის არქეოლოგიური ნივთებია აღმოჩენილი.

## ლიტერატურა
* Цыбрий В.В. Отчет об археологических раскопках поселения Ягодинка 2 в Октябрьском районе Ростовской области в 2006 году. В 17 томах / Ростов-на-Дону, 2010 г. Архив РРОО «ДАО», № 43-2006.
* Отрощенко В. В. К вопросу о покровской срубной культуре // Эпоха бронзы и ранний железный век в истории древних племён южнорусских степей. — Саратов, 1997. — Ч. 1. — С. 70—72.

## რესურსები ინტერნეტში
* უძველესი დასახლება იაგოდინკა II
* იაგოდინკა II
* ქვემო დონის არქეოლოგია 

კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
ხანი (ტიტული)

**ხანი** (; , „მონარქი“) — თურქული და მონღოლური ტიტული. თავდაპირველად აღნიშნავდა ტომის ბელადს (მაგ. ირანისა და ავღანეთის მომთაბარე ტომებში). სელჩუკთა და ხვარაზმშაჰების დროს იყო თავადის ტიტული. მონღოლეთის იმპერიაში XIII-XIV საუკუნეებში – ულუსის გამგებელი. სახელმწიფოებში, რომლებიც წარმოიქმნენ მონღოლეთის იმპერიის დაცემის შემდგომ, ხანი ხელმწიფის ტიტული იყო, ოსმალეთის იმპერიაში – სულთნის ტიტული. ირანში სეფიანთა დროს ხანი იყო ოლქის გამგებელი, ასევე სამხედრო-ფეოდალურ დიდგვაროვანთა ერთ-ერთი ტიტული.

## ლიტერატურა
კატეგორია:არისტოკრატიული წოდებები
ვალერი სიუტკინი

**ვალერი სიუტკინი** (, დ. 22 მარტი, 1958, მოსკოვი, სსრკ) — საბჭოთა და რუსი მომღერალი და მუსიკოსი, როკ-ჯგუფ „ბრავოს“ სიმღერების ავტორი და შემსრულებელი, რუსეთის დამსახურებული არტისტი (2008), მოსკოვის მ. ა. შოლოხოვის სახელობის ჰუმანიტარული უნივერსიტეტის საესტრადო განყოფილების ვოკალის კათედრის პროფესორი და სამხატვრო ხელმძღვანელი. აგრეთვე ცნობილია სოლოკარიერით.

### დისკოგრაფია 
#### ჯგუფი Телефон 
# 1981 — Телефон-1 (ვრცლად არ გამოცემულა)
# 1982 — Концерт в ФизТехе
# 1983 — Кадыров-Каскад (Ка-Ка)
# 1984 — Концерт во Владивостоке
# 1985 — Твист-Каскад

#### ჯგუფი Зодчие 
# 1986 — Рок-панорама-1986
# 1987 — Концерт в Таллине
# 1987 — Экология
# 1987 — Дитя урбанизма
# 1987 — Пятая Серия

#### ჯგუფი Фэн-о-мэн
# 1989 — Икра зернистая

#### ბრავო 
# 1990 — Стиляги из Москвы
# 1992 — Московский бит
# 1994 — Live in Moscow
# 1994 — Дорога в облака
# 1995 — Песни разных лет

#### Сюткин и КО
# 1995 — То, что надо
# 1996 — Радио ночных дорог
# 1998 — Далеко не всё
# 2000 — 004
# 2002 — Лучшие песни

#### Сюткин рок-н-ролл бэнд 
# 2006 — Grand collection
# 2010 — Новое и лучшее
# 2012 — Целуйтесь медленно

#### Сюткин & LIGHT JAZZ 
# 2015 — Москвич 2015
# 2016 — Олимпийка (მინიალბომი)

#### მუსიკალური ვიდეოები 
* 1995 — 7 тысяч над землёй
* 1995 — Вверх и вниз
* 1996 — Радио ночных дорог
* 1996 — 42 минуты
* 1996 — На краю заката
* 1996 — Как провожают пароходы 
* 1997 — Далеко
* 2000 — 
* 2000 — Бумбо-мамбо
* 2000 — 21 век
* 2000 — Теплоход прогулочный
* 2004 — Красавчик
* 2011 — Москва-Нева 
* 2016 — Селфи
* 2016 — Без варежек

## რესურსები ინტერნეტში
* ოფიციალური საიტი
* Vk-ზე
* Facebook-ზე
* YouTube-ზე

## სქოლიო
კატეგორია:დაბადებული 1958
კატეგორია:XX საუკუნის რუსი მომღერლები
კატეგორია:რუსი მუსიკოსები
კატეგორია:საბჭოთა მომღერლები
კატეგორია:დაბადებული 22 მარტი
კატეგორია:XXI საუკუნის რუსი მომღერლები
კატეგორია:ცოცხალი ადამიანები
კატეგორია:მოსკოვში დაბადებულები
ნამა (ხალხი)

**ნამა**  (ნამა Namagua, აფრიკაანსი Namaquai) — ეთნიკური ჯგუფი. ცხოვრობენ ნამიბიის ჩრდილოეთით და სამხრეთით, სამხრეთ აფრიკის რესპუბლიკის,  კაპის პროვინციის ჩრდილოეთ ტერიტორიაზე და ბოტსვანაში.  საერთო რაოდენობა  — 324 000. საუბრობენ საკუთარ ნამა ენაზე,  კოისანური ენების განშტოება ჰოტენტოტების მშობლიურ ენაზე. ნამიბიაში ეს ენა ითვლება მეორე ეროვნულ ენად. მიეკუთვნებიან კაპოიდურ (კოისანურ) რასას.
## ისტორია
ნამა ხალხი ბუშმენების და მთლიანად კოისანური ტომების ეთნიკური მონათესავე ხალხია. ისინი წარმოადგენენ სამხრეთ აფრიკის ძირძველ, აბორიგენ მოსახლეობას. მრავალი მეცნიერის უახლოესი თეორიის მიხედვით, კოისანური ტომები წარმოადგენენ კაცობრიობის უძველეს წარმომადგენლებს. 

XV საუკუნეში ნამას ხალხი, როგორც ჰერერო და ჰოტენტოტები განდევნეს დასავლეთ აფრიკის ნაწილში. 

XX საუკუნის დასაწყისში მათ დიდი ზარალი განიცადეს გერმანული კოლონიური ადმინისტრაციისაგან. მოსახლეობის თითქმის მესამედი შეეწირა კოლონიზატორებთან ბრძჴლას. 

წყეული კოლონისტებისაგან ხალხის დასაცავად აღდგა ნემას ბელადინამიბიის ეროვნული გმისი ჰენდრიკ ვიტბოი. თუმცა არათანაბარ ომში ნამას ხალხი დამარცხდა და შეეჯახა გენოციდს, რომელიც გერმანიამ 2004 წელს აღიარა. 

დღისათვის ნამას ხალხი ცხოვრობს ნამიბიის ჩრდილოეთით და სამხრეთით, სამხრეთ აფრიკის რესპუბლიკის,  კაპის პროვინციის ჩრდილოეთ ტერიტორიაზე და ბოტსვანაში. ისინი მისდევენ, ძირითადად, მიწათმოქმედებასა და მესაქონლეობას.
## ლიტერატურა
*Hoernlé‚ A. W. (1925) "The Social Organisation of the Nama Hottentots", *American Anthropologist*, New Series, Vol.27 No.1 pp. 1–24 JSTOR
*Hoernlé‚ A. W. (1918) "Certain Rites of Transition and the Conception of !Nau among the Hottentots", in Oric Bates (1918) *Harvard African Studies II; Varia Africana II*, pp. 65–82, Cambridge, Massachusetts. (Review by: Robert H. Lowie (Apr. - Jun., 1919) *American Anthropologist*,  New Series, Vol. 21, No. 2, pp. 208-210 JSTOR)
* Schultze, Leonhard (1907) *Aus Namaland und Kalahari*, Gustav Fischer Verlag, Jena 
* Leonhard Schultze et al. (1970) *In Namaland and the Kalahari*, Human Relations Area Files, New Haven, Conn.

## რესურსები ინტერნეტში
*აფრიკის ეროვნული პარკების გვერდი
კატეგორია:ეთნიკური ჯგუფები
კატეგორია:აფრიკელები
შერლოკი (ეპიზოდების სია)

300პქ|მარჯვნივ|Sherlock_Logo.svg
„**შერლოკი**“ — სატელევიზიო კრიმინალური დრამატული ტელესერიალი, რომელიც ეფუძნება სერ ართურ კონან დოილის შერლოკ ჰოლმზის დეტექტივების სერიას. სტივენ მოფატის და მარკ გეტისის მიერ შექმნილ ამ სერიალში მთავარ როლებს ასრულებენ ბენედიქტ კამბერბეჩი (ჰოლმზი) და მარტინ ფრიმენი (ექიმი ჯონ უოტსონი). სერიალის პირველი სეზონი ეთერში 2010 წელს გავიდა, ხოლო მეორე - 2012 წელს. მესამე სეზონი 2014 წლის დასაწყისში გამოვიდა, ხოლო მეოთხე - 2017 წელს. ამასთან, მესამე სეზონი ბრიტანეთში 2001 წლის შემდეგ ნახვების მხრივ რეკორდსმენი გახდა. 2016 წელს გამოვიდა ცალკე ეპიზოდი, რომელიც აღწერს შერლოკის თავგადასავალს ვიქტორიანული ეპოქის პერიოდში. დღეისთვის „შერლოკი“ 200-ზე მეტ სხვა ქვეყანაშია ნაჩვენები.

სერიალის მთავარი პერსონაჟი არის „მრჩეველი დეტექტივი“ ჰოლმზი, რომელიც სხვადასხვა დანაშაულის გახსნაში ეხმარება მეტროპოლიტენის პოლიციას, ძირითადად - დეტექტივ გრეგ ლესტრეიდს (რუპერტ გრეივზი). ჰოლმზის თანაშემწეა ექიმი ჯონ უოტსონი, რომელიც სულ მცირე ხნის წინ ავღანეთიდან დაბრუნდა, სადაც ჯარში მსახურობდა, რის გამოც ხშირად ღამის კოშმარები აწუხებენ. მიუხედავად იმისა, რომ სერიალის განმავლობაში ბევრი უარყოფითი პერსონაჟი ჩნდება, მთავარი არის ჯიმ მორიარტი (ენდრიუ სკოტი). ჰოლმზს ხშირად ეხმარება მოლი ჰუპერი (ლუიზ ბრილი). სხვა პერსონაჟებს შორის აგრეთვე არის მისის ჰადსონი (უნა სტაბზი), ბეიკერ-სტრიტზე მდებარე სახლის და ჰოლმზის ერთგვარი შტაბ-ბინის პატრონი. მნიშვნელოვან როლს ასრულებს მაიკროფტ ჰოლმზი (მარკ გეტისი), შერლოკის ძმა.

ცნობილია, რომ დაგეგმილია სერიალის მეხუთე სეზონის გამოშვება.

## სერიალის მიმოხილვა

## ეპიზოდები
### სეზონი 1 
## რესურსები ინტერნეტში
* 
* „შერლოკი“ BBC-ზე

## სქოლიო
კატეგორია:ბრიტანული კრიმინალური ტელესერიალების ეპიზოდების სიები
*
კრასიუკოვსკოე-1

**კრასიუკოვსკოე-1** () — შუა ბრინჯაოს ხანისა (ძვ. წ. III ათასწლეულის დასასრული) და შუა საუკუნეების (ახ. წ. XI-XIII საუკუნეები) უძველესი დასახლება, მდებარეობს ოქტომბრის რაიონის სოფლების სოხრანოვკასა და ოქტიაბრსკაიას შორის, ოქტომბრის რაიონი, როსტოვის ოლქი, რუსეთის ფედერაცია. აღმოაჩინეს 2006 წელს.

## ისტორია 
უძველეს დროში მდინარე აიუტის ხეობა მჭიდროდ იყო დასახლებული.

დასახლება კრასიუკოვსკოე-1, სადაც მოსახლეობა ცხოვრობდა  შუა ბრინჯაოს ხანაში (ძვ. წ. III ათასწლეულის დასასრული), შუა საუკუნეებში (ახ. წ. XI-XIII საუკუნეები) და XIX-XX საუკუნეების  მიჯნაზე, მდებარეობს მდინარე აიუტის მარჯვენა სანაპიროზე, როსტოვის ოლქის ოქტომბრის რაიონის სლობოდა კრასიუკოვსკოედან 4 კილომეტრში. დასახლება აღმოაჩინეს სოხრანოვკა-ოქტიაბრსკაიის გაზსადენის მაგისტრალური ხაზის გაყვანის დროს. დასახლებამ სახელწოდება მიიღო სლობოდა კრასიუკოვსკოესთან სიახლოვის გამო.

2006 წელს დასახლების ტერიტორიაზე მიმდინარეობდა არქეოლოგიური გათხრები. სულ გაითხარა 1 320 კვ. მ. ტერიტორია. 

არქეოლოგიური ძეგლი კრასიუკოვსკოე-1 მდებარეობს მდინარე აიუტის ნაპირზე მდებარე ზეგანზე. დასახლების მცხოვრებლებს შემთხვევით არ უნდა ჰქონდეთ არჩეული აღნიშნული ადგილი საცხოვრებლად, რადგან დაცულები იქნებოდნენ სეზონური წყალდიდობისაგან. 

არქეოლოგიური გათხრების შედეგად გამოვლინდა ოთხი კულტურული ფენა:

* პირველი ფენა განეკუთვნება ადრე ბრინჯაოს ხანას. ამ ფენაში აღმოჩენილია ნაძერწი კერამიკის ნატეხები; შრომის იარაღები და ბრინჯაოს სადგისები.
* მეორე კულტურულ ფენაში აღმოჩენილია გვიანი ბრინჯაოს ხანის კერამიკის ფრაგმენტები, ბრინჯაოს ნემსები და სადგისები. 
* მესამე კუტურულ ფენაში, რომელიც მიეკუთვნება VIII - IX საუკუნეებს, აღმოჩენილია არტე-ფაქტების მცირე რაოდენობა. 
* მეოთხე კულტურული ფენა მიეკუთვნება ოქროს ურდოს (1224-1483 წწ.) და პოლოვეცკის პერიოდს. ამ ფენაში აღმოჩენილია: ლაგამის ფრაგმენტები, ამფორების ნატეხები, ძველი რუსული ქოთნები, დოქები. ასევე აღმოჩენილია ხაროები ცხოველების ძვლებით. 

დასახლების ტერიტორიაზე ასევე გათხრილია კაზაკების პერიოდის კულტურული ფენაც (XVIII-ХХ სს.), რომელშიც აღმოჩენილია მინის და კერამიკის ფრაგმენტები, ლურსმნები და სხვ.

## ლიტერატურა
* Магистраль истории:Археологические исследования в зоне строительства магистрального газопровода «КС Сохрановка-КС Октябрьская»://Под общим руководством Цибрий А. В.- Ростов-на-Дону: Ростспецархеология, 2006 .-121с.

## რესურსები ინტერნეტში
* Древнее поселение « Красюковское-1»
* Поселение бронзового периода Красюковское 1

კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
კირეევკა-2

**კირეევკა-2** () — ადრე ბრინჯაოს ხანისა (ძვ. წ. III ათასწლეული) და შუა საუკუნეების (ახ. წ. VIII-X საუკუნეები) უძველესი დასახლება, მდებარეობს ოქტომბრის რაიონის ხუტორ კირეევკასთან, ოქტომბრის რაიონი, როსტოვის ოლქი, რუსეთის ფედერაცია. აღმოაჩინეს 2006 წელს.

## ისტორია 
არქოლოგიური ძეგლი, ძველი დასახლება კირეევკა-2, რომელიც მიეკუთვნება ადრე ბრინჯაოს ხანასა (ძვ. წ. III ათასწლეული) და შუა საუკუნეების (ახ. წ. VIII-X საუკუნეები) ეპოქას, აღმოაჩინეს 2006 წელს სოხრანოვკა-ოქტიაბრსკაიის გაზსადენის მაგისტრალური ხაზის გაყვანის დროს. მდებარეობს როსტოვის ოლქის  ოქტომბრის რაიონის ხუტორ კირეევკიდან ჩრდილო-აღმოსავლეთით 1,7 კმ-ში. სახელწოდება მიიღო ხუტორ კირეევკის მიხედვით.

არქეოლოგიური გათხრები გაიშალა 3 520 კვ. მეტრზე. არექეოლოგიური გათხრებისას აღმოჩენილი ნივთებზე დაკვირვების შედეგად გაირკვა, რომ ერთ-ერთი ნაგებობა სამლოცველოს წარმოადგენდა და იგი მრგვალი ფორმისა იყო.  აღმოჩენილი არქეოლოგიური ნივთები თარიღდება ბრინჯაოს ხანით. 

კულტურულ ძეგლზე აღმოჩენილია ოთხი არქეოლოგიური ფენა. პირველ ფენაში აღმოჩენილია ამფორების ნამტვრევები, რომელიც განეკუთვნება გვიან შუა საუკუნეებს — ძვ. წ. VIII-X საუკუნეები. ნაძერწი კერამიკის ნაშთები მიეკუთვნება გვიანი ბრინჯაოს ხანას - ძელური კულტურის პერიოდს (ძვ. წ. II ათასწლეულის დასასრული და I ათასწლეულის დასაწყისი).

გათხრების დროს აღმოჩნდა რამდენიმე კაჟის ნივთი, დანა, რომელიც დამზადებულია ვუკანური წარმოშობის ობსიდიანისაგან. დანა თარიღდება ადრე ბრინჯაოს ხანით. ასევე აღმოჩენილია VIII-X საუკუნეების კერამიკა.

შუა საუკუნეებში მოსახლეობა არ აშენებდა ქვის შენობებს და ცხოვრობდნენ მიწისპირზე აშენებულ დროებით საცხოვრებლებში, რომლებიც არ შემონახულა დღემდე. სწორედ ამის გამო მოსახლეობა თხრიდა ორმოებს სხვადასხვა დანიშნულებით. ერთ-ერთ ასეთ ორმოში აღმოჩენილია ამფორის ნატეხები და რკინის დანა კაუჭიანი ტარით.

## რესურსები ინტერნეტში
* «Киреевское» поселение древних людей
* Поселение Киреевка-2

კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები
Blackfield II

***Blackfield II*** — არტ-როკ ჯგუფ Blackfield-ის მეორე ალბომი, გამოცემული ლეიბლებზე Snapper Music/Atlantic Records 2007 წლის თებერვალში.

ალბომში შეტანილი „End of the World“ არის ებრაულად შესრულებული უფრო ძველი სიმღერის ახალი ვერსია. ორიგინალური ვარიანტი ავივ გეფენმა დაწერა. „Where Is My Love?“-ის წინა, დემოვერსია, შეტანილია ჯგუფის სადებიუტო ალბომში *Blackfield*.

სიმღერა „Christenings“ დაიწერა Porcupine Tree-ს 2005 წლის ალბომისთვის *Deadwing*, მაგრამ არ გამოცემულა. სიმღერის ამ ვერსიის ჩაწერაში აგრეთვე მონაწილეობდნენ რიჩარდ ბარბიერი და გევინ ჰარისონი.

## სიმღერების სია
## სქოლიო
კატეგორია:Blackfield-ის ალბომები
კატეგორია:2007 წლის ალბომები
კატეგორია:Snapper Music-ის ალბომები
ტურბუტა-1

**ტურბუტა-1** () —  შუა საუკუნეების (ახ. წ. VIII-X საუკუნეები) უძველესი დასახლება, მდებარეობს ოქტომბრის რაიონის სოფელ ნოვოსვეტლოვსკიდან 3,5 კილომეტრის მანძილზე სამხრეთ-დასავლეთით, ოქტომბრის რაიონი, როსტოვის ოლქი, რუსეთის ფედერაცია. აღმოაჩინეს 2006 წელს.

## ისტორია 
როსტოვის ოლქის ტერიტორია ძველ დროში მჭიდროდ იყო დასახლებული.

არქეოლოგიური ძეგლი ტურბუტა-1, რომელიც მიეკუთვნება შუა საუკუნეებს ((VIII-X საუკუნეები), მდებარეობს როსტოვის ოლქის ოქტომბრის რაიონის სოფელ ნოვოსვეტლოვსკიდან სამხრეთ-დასავლეთით 3,5 კილომეტრში. იგი აღმოაჩინეს 2006 წელს სოხრანოვკა-ოქტიაბრსკაიის გაზსადენის მაგისტრალური ხაზის გაყვანის დროს. 

დასახლების ადგილზე არქეოლოგიური გათრები მიმდინარეობდა  1 320 კვ. მეტრზე. არქეოლოგიური გათრების შედეგად გაირკვა, რომ აქ მოსახლეობა სხვა ისტორიულ ეპოქაშიც ცხოვრობდა.

გვიანი ბრინჯაოს ხანის ფენებში მრავალი არქეოლოგიური ნივთია აღმოჩენილი. მათ შორის გვხვდება გამოძერწილი კერამიკის ნიმუშები, რომლებიც მიკეუთვნება ძელური კულტურის პერიოდს. ჭურჭლის ნაწილი შემკულია ორნამენტებით. კერამიკულ ჭურჭელთნ ერთად არქეოლოგებმა აღმოაჩინეს დამუშავებული ცხოველის ძვლებიც. ასევე აღმოაჩინეს ქვის ნამუშევრები საფხეკები და დანისებური ფირფიტები. არქეოლოგიურ მონაპოვარს შორისაა ასევე ბრინჯაოს სადგისები. 

დასახლებაში მკვლევარებმა აღმოაჩინეს ორმოები. არქეოლოგიური გათხრების შედეგად ასევე გამოვლინდა ძვ. წ. IV საუკუნის ამფორები, წითელლაქიანი ჭურჭლის ნამტვრევები. 

VIII-IX საუკუნეების შრეებში აღმოჩენილია ამფორები და თიხის ჭურჭელი, ხოლო XIX-XX საუკუნეების მიჯნის შრეებში აღმოჩენილია ახალი დროის ნივთები.

## რესურსები ინტერნეტში 
* Поселение Турбута-1
* Древнее поселение срубной культуры Турбута 1
* Список памятников археологии Октябрьского района, состоящих на государственной охране

კატეგორია:რუსეთის არქეოლოგიური ძეგლები
კატეგორია:როსტოვის ოლქის ღირსშესანიშნაობები